cy cy cy kw en es es en en en cy es en es cy hu es cy de en en en cy fy de cy de en cy cy cy cy cy cy cy cy cy cy cy cy cy en cy cy ru cy de en cy en en cy cy cy cy cy en en pl cy cy cy en en de cy cy cy en en cy cy cy cy cy lb cy en de cy cy cy cy en en de en en en cy en cy cy cy cy cy cy cy cy en cy en en de cy cy cy cy cy cy cy cy cy cy en en de cy cy cy cy cy cy cy cy en cy cy en pl cy cy cy cy cy cy cy cy cy it cy es cy en en cy cy cy es cy en war cy en en en en ja en en en it en pt en en en fr en en en es en
Carl Morris, Awdur yn Hacio'r Iaith Hacio'r Iaith
About Hacio’r Iaith (in English)
Common Voice Cymraeg – brawddegau newydd!
@techiaith yn ennill gwobr RCSLT!
Haclediad 80: Pawb at y Biji-bô!
Haclediad 79: Ffeindia dy poni mewnol
Common Voice Cymraeg yn yr Eisteddfod
Mentrau Iaith yn gosod targed o 22 awr i helpu ymgyrch Common Voice Cymraeg
Rhoslyn Prys ar Firefox Send – gwasanaet…
Aled Powell ar Firefox Send – gwasanaet…
Aled Powell ar LineageOS – Android yn G…
Rhos Prys ar LineageOS – Android yn G…
Archif Dewis Mis Tachwedd 2019  (2) Medi 2019  (2) Awst 2019  (4) Mehefin 2019  (3) Mai 2019  (6) Ebrill 2019  (3) Mawrth 2019  (5) Chwefror 2019  (9) Ionawr 2019  (7) Rhagfyr 2018  (6) Tachwedd 2018  (5) Hydref 2018  (2) Medi 2018  (5) Awst 2018  (5) Gorffennaf 2018  (5) Mehefin 2018  (4) Mai 2018  (6) Ebrill 2018  (5) Mawrth 2018  (4) Chwefror 2018  (2) Ionawr 2018  (11) Rhagfyr 2017  (2) Tachwedd 2017  (2) Hydref 2017  (3) Medi 2017  (3) Awst 2017  (2) Gorffennaf 2017  (2) Mehefin 2017  (1) Mai 2017  (1) Ebrill 2017  (2) Mawrth 2017  (2) Chwefror 2017  (3) Ionawr 2017  (6) Rhagfyr 2016  (5) Tachwedd 2016  (1) Hydref 2016  (3) Medi 2016  (2) Awst 2016  (3) Gorffennaf 2016  (3) Mehefin 2016  (2) Mai 2016  (1) Ebrill 2016  (5) Mawrth 2016  (2) Chwefror 2016  (2) Rhagfyr 2015  (1) Tachwedd 2015  (8) Hydref 2015  (3) Medi 2015  (4) Awst 2015  (5) Gorffennaf 2015  (5) Mehefin 2015  (1) Mai 2015  (2) Ebrill 2015  (3) Mawrth 2015  (10) Chwefror 2015  (3) Ionawr 2015  (4) Rhagfyr 2014  (6) Tachwedd 2014  (5) Hydref 2014  (6) Medi 2014  (4) Gorffennaf 2014  (5) Mehefin 2014  (1) Mai 2014  (6) Ebrill 2014  (2) Mawrth 2014  (2) Chwefror 2014  (11) Ionawr 2014  (10) Rhagfyr 2013  (7) Tachwedd 2013  (5) Hydref 2013  (10) Medi 2013  (4) Awst 2013  (10) Gorffennaf 2013  (10) Mehefin 2013  (8) Mai 2013  (6) Ebrill 2013  (8) Mawrth 2013  (9) Chwefror 2013  (8) Ionawr 2013  (15) Rhagfyr 2012  (5) Tachwedd 2012  (12) Hydref 2012  (7) Medi 2012  (11) Awst 2012  (14) Gorffennaf 2012  (5) Mehefin 2012  (6) Mai 2012  (16) Ebrill 2012  (11) Mawrth 2012  (14) Chwefror 2012  (25) Ionawr 2012  (22) Rhagfyr 2011  (10) Tachwedd 2011  (24) Hydref 2011  (11) Medi 2011  (19) Awst 2011  (21) Gorffennaf 2011  (18) Mehefin 2011  (26) Mai 2011  (25) Ebrill 2011  (12) Mawrth 2011  (31) Chwefror 2011  (14) Ionawr 2011  (18) Rhagfyr 2010  (7) Tachwedd 2010  (17) Hydref 2010  (18) Medi 2010  (36) Awst 2010  (37) Gorffennaf 2010  (20) Mehefin 2010  (17) Mai 2010  (25) Ebrill 2010  (20) Mawrth 2010  (23) Chwefror 2010  (32) Ionawr 2010  (36) Rhagfyr 2009  (2)
Diweddariadau Carl Morris Toglu Trafodaethau mewn Sylwadau | Bysellau Brys
Carl Morris 12:50 PM ar 9 May 2019 Dolen Barhaol
Tagiau: digwyddiadau ( 52 )
Common Voice, adnabod lleferydd, cyfieithu a mwy… Gweithdy ar y Porth Technolegau Iaith
Bydd rhai eisoes wedi gwylio’r rhaglen ddifyr ar S4C DRYCH: Achub Llais John am un o brosiectau’r Uned Technolegau Iaith ym Mangor. Gwyliwch y rhaglen os nad ydych chi wedi cael siawns eto.
Dyma ddigwyddiad difyr yn Aberystwyth mae’r uned yn trefnu ym mis Mehefin – at sylw unrhyw un sydd eisiau cael profiad o ddefnyddio rhai o’r technolegau neu’n ymddiddori mewn defnyddio adnoddau’r Porth mewn cynnyrch cyfrifiadurol Cymraeg ac amlieithog.
Gweithdy Ymarferol ar y Porth Technolegau Iaith Cenedlaethol Cymru 18 Mehefin 2019
Fe’ch gwahoddir i weithdy ymarferol ar sut i wneud defnydd llawn o adnoddau’r Porth Technolegau Iaith Cenedlaethol yn Llyfrgell Genedlaethol Cymru ar 18 Mehefin, 2019.
Mae’r gweithdy hwn yn addas ar gyfer datblygwyr meddalwedd, hacwyr, ieithwyr cyfrifiadurol, athrawon cyfrifiadureg, gwirfoddolwyr technoleg iaith, a phawb sy’n ymddiddori mewn defnyddio adnoddau’r Porth mewn cynnyrch cyfrifiadurol Cymraeg ac amlieithog.
Byddwn yn ceisio cynnal gweithdai i ateb diddordebau penodol y rhai fydd yn bresennol. Y themâu dan sylw yw:
Adnoddau Testun i leferydd
Gwasanaethau API ac ategynion (Vocab, Cysill Ar-lein, Termau, Lemateiddiwr)
Cyfrannu i Common Voice
Bydd y gweithdai yn cael eu rhedeg gan staff yr Uned Technolegau Iaith a’u partneriaid. Ariennir y gweithdy hwn gan yr ESRC drwy Gronfa Cyflymu Effaith Prifysgol Bangor mewn cydweithrediad gyda Llyfrgell Genedlaethol Cymru.
A fyddech cystal ag anfon yr e-bost hwn at eich rhwydweithiau ac unrhyw un arall sydd â diddordeb.
Cysylltwch yn uniongyrchol â Stefano fel trefnwr am ragor o wybodaeth. (Dw i wedi cael caniatâd i gyhoeddi’r gwahoddiad yma.)
Carl Morris 8:56 AM ar 26 April 2019 Dolen Barhaol
Tagiau: swyddi ( 12 )
Swydd: Menter a Busnes yn chwilio am Reolwr Gweithrediadau TG
Mae Menter a Busnes wedi gofyn i mi rannu’r cyfle isod. Cysylltwch yn uniongyrchol am ragor o fanylion.
Mae Menter a Busnes yn chwilio am Reolwr Gweithrediadau TG ym Mangor, Llanelwy, Aberystwyth neu Gaerdydd
Am ragor o fanylion am y cyfle hwn cysylltwch trwy’r manylion sydd yn yr hysbyseb ar wefan y cwmni.
Carl Morris 3:58 PM ar 5 March 2019 Dolen Barhaol
Cymdeithas yr Iaith Gymraeg yn chwilio am ddylunydd gwefan
Mae Cymdeithas yr Iaith Gymraeg yn chwilio am ddylunydd gwefan sydd yn gallu creu neu addasu thema ar gyfer gwefan Drupal.
Am ragor o fanylion am y cyfle hwn cysylltwch trwy’r manylion sydd yn yr hysbys ar wefan y Gymdeithas.
Carl Morris 1:20 PM ar 20 February 2019 Dolen Barhaol
Tagiau: bro360 ( 2 ), hyperleol ( 6 )
Tendr WordPress: datblygu meddalwedd ar gyfer cynllun Bro360
Os ydych chi’n arbenigo mewn WordPress mae cyfle i chi geisio am dendr i ddatblygu i gwmni Golwg360 a’i brosiect newyddion lleol Bro360. Dw i eisoes wedi blogio am hyn.
Ewch i GwerthiwchiGymru am ragor o fanylion am y cyfle, sydd bellach yn fyw.
Carl Morris 2:54 PM ar 9 February 2019 Dolen Barhaol
Tagiau: deallusrwydd artiffisial, haciaith2019 ( 6 ), sgwrsfotiau
Hacio’r Iaith 2019 – Sesiwn ar sgwrsfotiau
Sgwrsfotiau yn gyfle i wella gwasanaeth sefyliad neu gwmni. (Defnydd mewn dysgu ieithoedd a meysydd eraill hefyd?) Teipio ar hyn o bryd, ond mae llais ar y ffordd.
Rhagor am deallusrwydd artiffisial.
Angen mewnbynnu data sy’n cynnwys slang/bratiaith, e.e. ‘beth sydd i wotsho ar y teledu’, ‘pa raglen ti’n recomendo’ yn ogystal â Chymraeg safonol. Wrth deipio dydy defnyddwyr ddim yn atalnodi yn aml.
Peryg bydd safon sgwrsfotiau Cymraeg yn wael a thocenistaidd (os oes cefnogaeth o gwbl) – felly mae angen datblygu’r maes ymhlith datblygwyr Cymraeg.
Mae’r rhai Saesneg wrth Google/Apple ayyb yn generig ofanadwy achos maen nhw yn gyffredinol.
Dyma rai dolenni am adeiladu sgwrsfot Cymraeg… Dim lot o drefn, dim ond dolenni am y tro (trio gwrando a nodi ar yr un pryd!)
Carl Morris 5:21 PM ar 4 January 2019 Dolen Barhaol
Tagiau: cyfieithu ( 32 ), Facebook ( 20 ), lleoleiddio ( 40 )
Ymchwil ar Facebook gan Leighton Andrews
Ydych chi wedi cyfrannu at gyfieithu Facebook i’r Gymraeg?
Mae’r academydd Leighton Andrews yn gweithio ar astudiaeth o Facebook, ac wedi gofyn i mi helpu trwy basio’r cwestiynau isod ymlaen at sylw unrhyw un sydd wedi cyfrannu at gyfieithu rhyngwyneb Facebook.
Anfonwch eich atebion i’r cwestiynau at AndrewsL7@cardiff.ac.uk os gwelwch yn dda.
Sut ddaethoch chi’n rhan o’r prosiect i gyfieithu Facebook i’r Gymraeg?
A oedd hyn yn rhan o ymgyrch bwriadol neu a wnaethoch chi ymuno fel unigolyn?
Pa gysylltiad fu rhyngddoch chi â Facebook ei hun?
Sut fyddech chi’n disgrifio eich ymwneud â Facebook?
A oedd Facebook yn cydymdeimlo â’ch amcanion?
Beth yw’r fantais o gael wyneb-ddalen Gymraeg ar Facebook?
Sut fyddech chi’n disgrifio effaith Facebook ar yr iaith Gymraeg?
Carl Morris 9:07 PM ar 27 December 2018 Dolen Barhaol
Tagiau: bro360 ( 2 ), hyperleol ( 6 )
Bro360: cyfle i weithio fel datblygydd ar brosiect gwefannau bro
Mae straeon am brosiect newydd Bro360 eisoes wedi bod ar Golwg360 a BBC Cymru Fyw.
Dyma neges wrth gwmni Golwg am y prosiect newyddion cymunedol, a chyfle i rywun gydweithio gyda’r cwmni fel datblygydd meddalwedd.
Mae Golwg Cyf yn dymuno penodoi cwmni neu gonsortiwm cymwys i greu meddalwedd fydd yn sylfaen ar gyfer cynllun Bro360.
Mae Bro360 yn gynllun arloesol sydd â’r nod o gydweithio gyda chymunedau i greu rhwydwaith o wefannau bro Cymraeg fydd yn darparu newyddion lleol, ynghyd â chynnwys a gwasanaethau amrywiol eraill. Yn ystod cyfnod peilot y cynllun (2019 – 2022) byddwn yn gweithio’n benodol gyda chymunedau yn ardaloedd Arfon a Gogledd Ceredigion, ond y nod hirdymor ydy ymestyn y cynllun a’r rhwydwaith yn ehangach.
Rydym yn awyddus i benodi cwmni digidol fydd yn gweithredu fel partner wrth ddatblygu elfennau technegol a datblygu meddalwedd y cynllun, gan rannu’r un daliadau a brwdfrydedd â ni ynglŷn â’r botensial.
Er bydd y prosiect yn hyrwyddo a hybu defnydd o amryw lwyfannau digidol ymysg cymunedau lleol, mae gwefan ganolog sy’n ddeinamig ac yn hyblyg yn hollol allweddol i lwyddiant y cynllun. Prif rôl ein partner digidol fydd i ddatblygu meddalwedd addas ac effeithiol ar gyfer y cynllun ar sail yr hyn mae Golwg, a’r cymunedau lleol yn dymuno ei weld.
Bydd y feddalwedd yn cael ei adeiladu ar sylfaen WordPress, ac yn ogystal â bod yn rhwydd i’w ddefnyddio i bobl o bob gallu technegol, bydd yn rhyngweithio ac yn gweithio’n effeithiol ochr yn ochr â meddalwedd Golwg360. Yn hynny o beth rydym yn dychmygu y bydd gan gwmniau addas brofiad helaeth o ddatblygu gwefannau gan ddefnyddio lwyfan WordPress.
Fe fydd rhagor o fanylion yn cael eu cyhoeddi ar wefan Gwerthwch i Gymru fel galwad ffurfiol am geisiadau tendr yn y flwyddyn newydd. E-bostiwch Owain Schiavone os ydych chi am dderbyn neges atgoffa pan fydd yr alwad am dendrau yn fyw.
Dw i’n ceisio bod yn dryloyw bob amser wrth flogio felly hoffwn i ddatgan fy mod i’n gweithio gyda Golwg ar elfennau o brosiect Bro360, fel ymgynghorydd meddalwedd.
Carl Morris 1:10 PM ar 11 December 2018 Dolen Barhaol
Tagiau: p2 ( 3 ), TwentyNineteen, wordpress ( 34 )
Newid thema gwefan Hacio’r Iaith
Unrhyw farn cryf ar sut ddylai wefan Hacio’r Iaith edrych?
Dw i wedi bod yn profi thema TwentyNineteen a’i gyfieithiad newydd gan Rhos Prys. Mae’r thema yn edrych fel Medium – addas iawn i erthyglau amlgyfrwng hirion.
Weithiau dw i’m teimlo bod angen cael gwedd ar Hacio’r Iaith sydd DDIM yn rhy slic ac sydd ddim fel cylchgrawn – er mwyn ein sbarduno i flogio pytiau a rhannu meddyliau yn sydyn, heb deimlo bod gormod o safonau a disgwyliadau llym.
Mae P2 wedi bod yn eithaf da yn hynny o beth. I’r rhai sydd ddim wedi ei weld, mae hi’n bosibl blogio yn syth o’r tudalen flaen – os oes cyfrif gyda chi. Yn y dechrau o’n i’n hapus i greu cyfrif i unrhyw un a ddaeth i ddigwyddiad Hacio’r Iaith. Mae hyn wedi arafu ychydig oherwydd pwysau eraill ond dw i’n hapus i ailystyried.)
Efallai bod y wefan yn fwy o gwch gwenyn na chylchgrawn slic. Un o’r pethau dw i wedi mwynhau dros y blynyddoedd ydy cynnal sgwrs gyda chi yn y sylwadau am bethau amrywiol. Mae cofnodion ‘anghyflawn’ yn rhan o hyn.
Bach o hanes: mae gwefan Hacio’r Iaith ar y we ers mis Tachwedd 2009. Mae’r wefan ar WordPress ers y dechrau ac wedi bod ar fersiwn o thema P2 am y rhan fwyaf o’r amser hyd heddiw. Dechreuwyd yr Haclediad yn 2010. Rydym wedi cyd-drefnu sawl digwyddiad Hacio’r Iaith yn y cyfamser wrth gwrs. Newidiwyd o’r enw haciaith.com i’r enw haciaith.cymru yn ddiweddarach.
Mae Rhodri ap Dyfrig yn trafod. Toglu Sylwadau
Rhodri ap Dyfrig 1:25 PM ar 11 Rhagfyr 2018 Dolen Barhaol
Mae’n gynrychiolaeth arlein o gymuned, felly mae thema mwy addas i drafodaeth a phytiau yn lle erthyglau hirion yn well yfmi.
Carl Morris 12:11 PM ar 1 November 2018 Dolen Barhaol
Tagiau: Mastodon ( 2 )
Meddalwedd Mastodon ar gael yn Gymraeg
Dw i wedi sôn am Mastodon o’r blaen yma, y rhwydwaith cymdeithasol fyd-eang ar feddalwedd rydd sydd yn arddel gwerthoedd datganoledig a chymunedol.
Nodyn bach sydyn ydy hwn i ddweud bod meddalwedd Mastodon bellach ar gael yn Gymraeg.
Mae hyn yn golygu bod modd:
cynnig Cymraeg fel iaith rhyngwyneb os ydych chi am sefydlu achos/gweinydd eich hunain
dewis Cymraeg fel iaith eich rhyngwyneb ar unrhyw achos/gweinydd o hyn ymlaen, cyn belled bod y gweinyddwr[aig] wedi gosod y meddalwedd arferol gan gynnwys pecynnau iaith.
e.e. dyma gwpl o enghreifftiau o achosion sy’n cynnig y rhyngwyneb Cymraeg eisoes:
twt.cymru – menter newydd gan Jaz-Michael King i ddarparu achos dwyieithog cyffredinol i Gymru (mwy o fanylion am hyn yn y man)
mastodon.social – y gweinydd mwyaf boblog yn fyd-eang
Mae rheolwyr y prosiect wedi diweddaru’r ystorfa ar Github gyda’r cyfieithiadau Cymraeg o system Weblate yn ddiweddar yr wythnos hon.
Diolch o galon i Owain Rhys Lewis, Rhos Prys, a Jaz-Michael King am eu gwaith ar y cyfieithiad.
Wrth gwrs bydd angen i bobl ddiweddaru’r cyfieithiad ar Weblate wrth i nodweddion newydd ar y system gael eu hychwanegu.
Carl Morris 3:59 PM ar 8 October 2018 Dolen Barhaol
Tagiau: digwyddiadau ( 52 ), Diwrnod Ada Lovelace ( 5 )
Diwrnod Ada Lovelace 2018 ar ddydd Mawrth 9fed Hydref #ALD18
Dydd Mawrth 9fed Hydref eleni fydd Diwrnod Ada Lovelace 2018, diwrnod o flogio a thrydar er mwyn tynnu sylw at lwyddiannau menywod mewn gwyddoniaeth a thechnoleg.
Am ba fenyw ydych chi am flogio neu drydar? Chwiliwch am ‘Diwrnod Ada Lovelace’ ar y we neu ar Twitter i weld hen eitemau er mwyn cael bach o ysbrydoliaeth.
Mae llwythi o ddigwyddiadau o gwmpas y byd. Dyma sut i drefnu digwyddiad.
Panel defnyddwr | Help (defnyddwyr) Gwefan gan: WordPress / Carl Morris / Gruff Prys / Iestyn Lloyd